CELEX: 32009R0184
Language: el
Date: 2009-03-06 00:00:00
Title: Κανονισμός (ΕΚ) αριθ. 184/2009 της Επιτροπής, της 6ης Μαρτίου 2009 , που τροποποιεί για 104η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/11
            
         
      ΚΑΝΟΝΙΣΜΌΣ (ΕΚ) αριθ. 184/2009 ΤΗΣ ΕΠΙΤΡΟΠΉΣ
   
   της 6ης Μαρτίου 2009
   που τροποποιεί για 104η φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 881/2002 του Συμβουλίου της 27ης Μαΐου 2002 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν (1), και ιδίως το πρώτο εδάφιο του άρθρου 7 παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα Ι του κανονισμού (ΕΚ) αριθ. 881/2002 περιλαμβάνει κατάλογο των προσώπων, των ομάδων και των οντοτήτων που αφορά η δέσμευση κεφαλαίων και άλλων οικονομικών πόρων στο πλαίσιο του εν λόγω κανονισμού.
            
         
               (2)
            
            
               Στις 10 Δεκεμβρίου 2008 και στις 12 Νοεμβρίου 2008, η επιτροπή κυρώσεων του Συμβουλίου Ασφαλείας των Ηνωμένων Εθνών αποφάσισε να τροποποιήσει τον κατάλογο των φυσικών και νομικών προσώπων, των ομάδων και των οντοτήτων στα οποία πρέπει να εφαρμοστεί η δέσμευση κεφαλαίων και άλλων οικονομικών πόρων, με την προσθήκη τεσσάρων φυσικών προσώπων στον κατάλογο, δεδομένου ότι υπάρχουν πληροφορίες σχετικά με τη σύνδεσή τους με την Αλ Κάιντα. Η αιτιολόγηση για τις εν λόγω τροποποιήσεις έχει διαβιβασθεί στην Επιτροπή.
            
         
               (3)
            
            
               Το παράρτημα Ι πρέπει επομένως να τροποποιηθεί ανάλογα.
            
         
               (4)
            
            
               Για να εξασφαλιστεί η αποτελεσματικότητα των μέτρων που προβλέπονται στον παρόντα κανονισμό, ο παρών κανονισμός πρέπει να τεθεί σε ισχύ αμέσως.
            
         
               (5)
            
            
               Επειδή ο κατάλογος των ΗΕ δεν περιλαμβάνει τις διευθύνσεις ορισμένων από τα εν λόγω φυσικά πρόσωπα, πρέπει να δημοσιευθεί ανακοίνωση στην Επίσημη Εφημερίδα ώστε τα ενδιαφερόμενα πρόσωπα να μπορούν να επικοινωνήσουν με την Επιτροπή και εν συνεχεία να μπορεί η Επιτροπή να ανακοινώσει στα ενδιαφερόμενα φυσικά πρόσωπα τους λόγους στους οποίους στηρίζεται ο παρών κανονισμός, να τους δώσει την ευκαιρία να υποβάλουν παρατηρήσεις σχετικά με αυτούς τους λόγους και να επανεξετάσει τον παρόντα κανονισμό βάσει των παρατηρήσεων και ενδεχομένως τυχόν διαθέσιμων συμπληρωματικών πληροφοριών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Μαρτίου 2009.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 139 της 29.5.2002, σ. 9.
   
      ΠΑΡΑΡΤΗΜΑ
      Το παράρτημα I του κανονισμού (ΕΚ) αριθ. 881/2002 τροποποιείται ως εξής:
      Οι ακόλουθες καταχωρίσεις διαγράφονται από τον τίτλο «Φυσικά πρόσωπα»:
      
                  (1)
               
               
                  Haji Muhammad Ashraf (γνωστός και ως Haji M. Ashraf). Ημερομηνία γέννησης: 1.3.1965. Εθνικότητα: Πακιστανός. Αριθμός διαβατηρίου: A-374184 (Πακιστάν). Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 10.12.2008.
               
            
                  (2)
               
               
                  Mahmoud Mohammad Ahmed Bahaziq (γνωστός και ως α) Bahaziq Mahmoud, β) Abu Abd al-‘Aziz, γ) Abu Abdul Aziz, δ) Shaykh Sahib). Ημερομηνία γέννησης: α) 17.8.1943, β) 1943, γ) 1944. Τόπος γέννησης: Ινδία. Εθνικότητα: Σαουδάραβας. Αριθ. καταχώρησης στα εθνικά μητρώα: 4-6032-0048-1 (Σαουδική Αραβία). Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 10.12.2008.
               
            
                  (3)
               
               
                  Zaki-ur-Rehman Lakhvi (γνωστός και ως α) Zakir Rehman Lakvi, β) Zaki Ur-Rehman Lakvi, γ) Kaki Ur-Rehman, δ) Zakir Rehman, ε) Abu Waheed Irshad Ahmad Arshad, στ) Chachajee). Διεύθυνση: α) Barahkoh, P.O. DO, Tehsil and District Islamabad, Πακιστάν (από το Μάιο 2008), β) Chak No. 18/IL, Rinala Khurd, Tehsil Rinala Khurd, District Okara, Πακιστάν (προηγούμενη διεύθυνση). Ημερομηνία γέννησης: 30.12.1960. Τόπος γέννησης: Okara, Πακιστάν. Εθνικότητα: Πακιστανός. Αριθ. καταχώρησης στα εθνικά μητρώα: 61101-9618232-1 (Πακιστάν). Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 10.12.2008.
               
            
                  (4)
               
               
                  Muhammad Saeed (γνωστός και ως α) Hafiz Muhammad, β) Hafiz Saeed, γ) Hafiz Mohammad Sahib, δ) Hafez Mohammad Saeed, ε) Hafiz Mohammad Sayeed, στ) Hafiz Mohammad Sayid, ζ) Tata Mohammad Syeed, η) Mohammad Sayed, θ) Hafiz Ji). Διεύθυνση: House No 116E, Mohalla Johar, Lahore, Tehsil, Lahore City, Lahore District, Πακιστάν (από το Μάιο 2008). Ημερομηνία γέννησης: 5.6.1950. Τόπος γέννησης: Sargodha, Punjab, Πακιστάν. Εθνικότητα: Πακιστανός. Αριθ. καταχώρησης στα εθνικά μητρώα: 3520025509842-7 (Πακιστάν). Ημερομηνία προσδιορισμού που αναφέρεται στο άρθρο 2α παράγραφος 4 στοιχείο β): 10.12.2008.